**Dagsorden mandag den 30.august 2021 kl. 19 00**

1. Gennemgang af referat.
2. Evaluering sommerfesten.
3. Nyt fra formand.
4. Nyt fra kasserer.
5. Nyt fra sekretariat.
6. Nyt fra projekter og grupper.
7. Næste møde.
8. Eventuelt.

1. **Referat**

Referat fra sidste bestyrelsesmøde, den 28. juni 21 blev gennemgået. Der stadig arbejdes på organisationsdiagrammet.

1. **Evaluering Sommerfesten.**

Formanden takkede alle for deres indsats til sommerfesten. Det var en god fest for et begrænset antal medlemmer.

Der var enighed om at kommunikere ud i god tid, at fortsætte med at have et fagligt oplæg, at erfaringsudveksle mellem grupperne.

Julemødet bliver erstattet af en Nytårskur, lørdag den 15. jan kl. 15. Margrethe vil kommunikere det ud i et nyhedsbrev til medlemmerne.

Pop Op om sommerfest skal fjernes fra hjemmesiden. Annie informerer Niklas.

1. **Nyt fra formand.**

Nyhedsbrev blev sendt ud, i juli. Ikke alle medlemmer har fået det.

Fremover vil formanden skrive 4 nyhedsbreve om året.

Formanden holder onsdagsmøder med sekretariatet.

Der har været udsendelse af kontingentforhøjelse. Desværre er mange girokort gået retur, da der ikke har været en opdateret adresseliste. Der arbejdes på bedre koordinering.

CISU har sendt invitation til at medvirke i den nye strategi, som skal sætte retningen for CISUs arbejde i 2022-2025. Det sker gennem en række medlemsmøder. Margrethe sender invitationen videre til projektledere og bestyrelse.

Margrethe har foretaget ændringer i virk.dk.

1. **Nyt fra Kasserer.**

Kasserer fortsætter den gamle ordning med at udbetale acontobeløb til småindkøb til sekretariatet, da det ikke har været muligt at købe online med foreningens betalingskort. Diálogos’ betalingskort er tilknyttet de faste årlige betalinger, som Microsoft, Adobe, Word.

Bogholder og kasserer har haft møde om overførsel af penge til projekterne. Der bliver givet besked for sent, så de ikke kan nå at overføre pengene rettidigt. Bogholder arbejder den første fredag i hver måned med Diálogos sager. Vigtige mails, der ønskes umiddelbar opfølgning på, skal have HASTER i emnefeltet. Petra indkalder projekt kasserere til møde snart, og giver dem besked.

Bestyrelsen bad om, at bogholder og kasserer melder deres ferie ud, i god tid.

1. **Nyt fra sekretariat.**

Medlemmer pr. 11 august: 12 studenter. 113 husstand i alt 43 husstande,73 almindelige. I alt 198 medlemmer.

AXIS udskifter kontorpersonale, og har ansat to faste studentermedlemmer. Adresseliste er opdateret løbende med nye adresser. Der er sendt e-mails til de medlemmer, hvis girokort gik retur. Bjarne Jes Hansen er udmeldt. Flexbarsel har skrevet om indberetning af årsværk. Grupperne har løbende fået besked om deadlines fra CISU.

Sekretær har uploadet regnskab for hvert projekt. Systemet fordrer, at de samme data indsendes for hvert projekt. CISU svarer, at det er på ønskelisten for udvikling af Vores CISU at gøre det mere effektivt.

CISU lancerede nye budgetformater for Civilsamfundspuljen og DERF til brug fra og med september 2021. Der blev afholdt webinar, hvor CISU præsenterede de nye budgetformater. Sofie og Margrethe deltog.

I Weekenden den 25.-26. september afholder CISU Agricultural Inspirational Weekend på Kalø Økologiske Landbrugsskole/Højskolen på Kalø. Alain deltager.

I sommer har Annie brugt 2 feriefridage, afspadseret overarbejde og arbejdet 2 timer mindre, hver uge i august. Diálogos har 8 timer til gode.

1. **Nyt fra projekter og grupper.**

Nepalprojektet havde problemer med konto og overførsel af penge. Det er gået i orden nu. Der skal laves en samarbejdsaftale mellem ICOEPH og Diálogos, Marie laver et udkast, som Margrethe efterfølgende kigger på. Der er lavet en samarbejdsaftale mellem CISU og ICOEPH. DASAM har besluttet at lave en forsikring mod svindel.

**Bolivia – Miserior**

Der er møde i næste uge. Gruppen vil lave en forundersøgelse-ansøgning, til ca. 500.000 kr. Projektet går godt. Zulema er stoppet, og Yeri har overtaget. Gruppen har lavet statusrapport.

**FYM – Uganda**

Gruppen laver ansøgning til 8. september, et 3-årigt projekt til omkring 3.5 millioner. I ansøgningen bliver øges projekt områderne, kritikpunkterne om outcome-mål fra afslaget imødegås i denne ansøgning. Der søges om penge til at lave en miljø- og social impact undersøgelse, som Deo fra UNACOH skal stå for. Gruppen har været i kontakt med ambassaden i Uganda for at sikre relevansen af undersøgelsen. Tredje bølge af corona er i gang i Uganda, der er afholdt workshop i Kampala med capacity building/træning af BUDUMICs. CISU har godkendt No Cost Extension, i 2 måneder.

Tiira Summit har fået udsættelse indtil juni 2022.

**Guld Bolivia**

Søren arbejder med statusrapport. Projektbesøg er udskudt. Projektaktiviteter i objektiv 1 er forsinket. Især er aktiviteterne i Sorata ændret, der er ansat en god tekniker. Demo-anlægget i Guanay er ikke startet. Der er arbejdet med objektiv 2, hvor der er afholdt webinar, Annie om Accountability, Erik om toksikologi. Plagbol har indgået samarbejdsaftale med CARITAS for at afholde lederuddannelse med Leco-kvinder. Det er et udvidet netværk. Der er udfordringer med projekt bilen, som ikke kan holde til turene. Simon er i kontakt med CISU om en løsning.

Projekt besøget er udskudt, da Bolivia har været hårdt ramt af corona, og karantænereglerne er strenge. Måske rejser Peter, Chris og Leoncio, først til jan/februar 2022. Måske vælger de at rejse som eksperter på arbejdsvisum, det vil stadigvæk medføre en smitterisiko for målgruppen. Der er møde på søndag, 05.09, kl. 16.30.

**Kommunikation**

Gruppen arbejder med hjemmesiden og forbedrer informationer. Der er et interaktiv verdenskort, og oplysninger om bestyrelsen.

Margrethe skriver til projektkassere og projektledere, som skal udfylde et concept note, når man vil starte et nyt projekt. Gruppen vil gerne have 5 billeder fra hvert projekt;  hvor det er vigtigt at notere, hvem der er med på billedet, og hvor det er taget.

Sofie spurgte ind til at skrive om projektresultater. Der kommer senere en skabelon.

**Karamoja**

Projektet har fået No-Cost Extension til slut 2021. Der har været en del skriverier med projektpartner, som ikke er så involveret i projektbeskrivelse af et mindre projekt for at fastholde personalet. Peder står for korrespondancen. Der er snart møde i gruppen igen.

**Nicaragua**

Chris og Margrethe skriver ansøgning til et pilotprojekt til 500. 000 kr. til et demonstrationsanlæg, ekspert miner-to-miner træning, træning af sundhedspersonale og lærer samt  advocacy. Rasmus vil læse ansøgningen. Ervin har taget kontakt med 2 områder i Nicaragua - La Libertad og San Dominigo, der er kontakt med kooperativer og  en lokal NDO ”Fundación Crecemos Juntos”, der kan være den lokale partner. Chris og Margrethe har taget kontakt til en hollandsk NGO for at høre om deres erfaring med samarbejdet med den lokale NGO. Kommunen vil blive inddraget. Peter har kontakt med en geolog, Bismarck. Ansøgningen indsendes i september. Gruppen har haft overvejelser i forhold til den politiske situation, hvor det nicaraguanske regime slår hårdt ned på kritikere og den politiske opposition. Betyder det, at Dialogos skal holde sig fra at arbejde med Nicaragua, når nogle af de store internationale organisationer og mange lokale er udsat for politisk forfølgelse? Annie understregede, at det kan blive et svært politisk landskab at navigere i. Chris pointerede, at der er taget højde for de forskellige tilhørsforhold, da de to områder henholdsvis tilhører regeringspartiet og oppositionen.

Ansøgninger til CISU er:

|  |  |  |
| --- | --- | --- |
| 8.september 2021 | 3,5 million DKK | Free Your Mine - Uganda |
| 2021 | 0,5 million | Interkulturel sundhed - Bolivia |
| 2021 | 0,5 million | Guldprojekt - Nicaragua |

1. **Næste møde**

Onsdag den 6. oktober 2021 er næste bestyrelsesmøde, kl. 19 på kontoret.

1. **Evt.**

Møde med ministeren for udviklingssamarbejde om finanslov 2022, svækket faglighed og bemanding, i IDA, 31. august.

27/ 28 november holder bestyrelsen weekend i Gl. Rye.

**Annie 01.09.21**